Mantri tangine kêsompok, dening têkane Nayauda, dadi ora bisa angoncati. Nanging wêruh yèn kêrise Nayauda wis bêngkung, dadi ora uwas manèh, malah bisa namakake kêrise pênêr sasêlaning sabuk lan kathok satêngêne pusêr. Nayauda kataman ing kêris, anjola banjur ambruk mangkurêp andhêpani lêmah, nuli mati. Kira-kira baline Nayauda wus satêngah lali, awit nalika disuduk kang wêkasan wus ora duwe solah. Dadi anggone bali iku wus ambanyaki, jalaran ing dhadha wus tatu têlu dening